Vir die kombinasie van woordkunstenaar, digter, liedjie- en rubriekskrywer het Koos van der Merwe min gelyke in Afrikaans.
Kom luister na van sy bekendste gedigte en stories, pas uitgegee in 'n versamelbundel en meesterlik deur Koos voorgedra by dié magiese middagmaal.
Word betower deur gewilde Afrikaanse skrywers en 'n voortreflike driegang-ete by Knorhoek se Towerbosch Aardkombuis met sy kwinksinnige ouwêreldse interieur en gasvryheid – net die plek vir magiese gesprekke. Twee glase wyn is ingesluit. Koop gerus landgoedwyn en getekende boeke van die skrywers. Vir ŉ vegetariese opsie, skakel 021 865 2958 vooraf.